Scrubs

**Stažist** (eng. **Scrubs**) je američka humoristična televizijska serija, dobitnica nagrada Emmy i Peabody, koja je s prikazivanjem počela na NBC-u 2. listopada 2001. Osmislio ju je Bill Lawrence, a producirala tvrtka ABC Studios (prije poznata kao Touchstone Television).

## O seriji
### Sinopsis
Ova polusatna komedija fokusira se na bizarna iskustva novopečenog stažista **Johna "J.D." Doriana**, koji počinje novi život u bolnici krcatom nepredvidljivim osobljem i pacijenti - u bolnici u kojoj se susreću tragedija i humor.

U novom J.D-jevom svijetu pridružuje se i njegov prijatelj s koledža, **Chris Turk**, te J.D.-jeva prijateljica-stažistica **Elliot Reid**. Stažistima pomažu šef odjela doktor **Bob Kelso**; uobraženi doktor **Perry Cox** i brižljiva medicinska sestra **Carla Espinosa**. Bolnički domar također ne propušta priliku da gnjavi svoju metu koja mu se nađe na putu.

### Premisa
Svijet u kojem se radnja odvija je stvaran, no vrlo neuobičajen, pogotovo za bolnicu. Serija na neobičan način koristi humor i nadrealne sekvence, do granice teškog razlučivanja između stvarnosti i J.D.-jevih maštarija i snoviđenja.

### Mjesto i vrijeme radnje
Radnja se odvija u neimenovanom gradu u državi Kaliforniji, u vremenu u kojem je serija snimana, počevši od 2001. Scenaristi često koriste kulturne reference na aktualne događaje u vremenu snimanja kao izvor humora.

## Uloge
### Trenutna glumačka postava
* Zach Braff kao doktor John "J.D." Dorian (sezona 1-danas)
* Sarah Chalke kao doktorica Elliot Reed (sezona 1-danas)
* Donald Faison kao doktor Christopher Turk (sezona 1-danas)
* John C. McGinley kao doktor Perry Cox (sezona 1-danas)
* Ken Jenkins kao doktor Robert "Bob" Kelso (sezona 1-danas)
* Judy Reyes kao Carla Espinosa (sezona 1-danas)
* Neil Flynn kao Domar (sezona 1-danas)

### Gostujuće uloge
* Robert Maschio kao doktor Todd "The Todd" Quinlan
* Aloma Wright kao Laverne Roberts
* Sam Lloyd kao Theodore "Ted" Buckland
* Christa Miller kao Jordan Sullivan
* Johnny Kastl kao doktor Doug Murphy
* Travis Schdult kao doktor Keith Dudemeister
* Charles Chun kao doktor Wen
* Mike Schwartz kao Lloyd
* Michael Hobert kao Lonnie
* Scott Foley kao Sean Kelly
* Tara Reid kao Danni Sullivan
* Elizabeth Banks kao doktorica Kim Briggs
* Heather Graham kao doktorica Molly Clock

## Nagrade i nominacije

* Zlatni globus, 2005.
** nominacija za Zacha Braffa za najbolju glavnu mušku ulogu u humorističnoj TV seriji
* Emmy, 2005.
** nominacija za najbolji casting u humorističnoj TV seriji
** nominacija za najbolju humorističnu TV seriju
** nominacija za Zacha Braffa za najbolju glavnu mušku ulogu u humorističnoj TV seriji
** nominacija za najbolju montažu s više kamera
* Emmy, 2004.
** nominacija za najbolju montažu s jednom kamerom
** nominacija za najbolji scenarij u humorističnoj TV seriji
* Emmy, 2003.
** nominacija za najbolji casting u humorističnoj TV seriji
* Emmy, 2002.
** nominacija za najbolji casting u humorističnoj TV seriji
** nominacija za najbolju režiju u humorističnoj TV seriji

## Vanjske veze
* Službene web-stranice serije ''Stažist''
* Popis glazbe korištene u seriji
* ''Scrubs'' at Disney-ABC Domestic Television
* ''Scrubs'' video blog  at IGN (#1 to #54)
* ''Scrubs''  at Channel 4/E4
* ''Scrubs'' Wiki
*